CELEX: 32022D0098
Language: da
Date: 2022-01-25 00:00:00
Title: Rådets gennemførelsesafgørelse (EU) 2022/98 af 25. januar 2022 om ændring af gennemførelsesafgørelse (EU) 2020/1561 om midlertidig støtte til Ungarn i henhold til forordning (EU) 2020/672 til mindskelse af risiciene for arbejdsløshed i nødsituationen som følge af covid-19-udbruddet

26.1.2022   
               
               
                  DA
               
               
                  Den Europæiske Unions Tidende
               
               
                  L 17/42
               
            
         RÅDETS GENNEMFØRELSESAFGØRELSE (EU) 2022/98
         af 25. januar 2022
         om ændring af gennemførelsesafgørelse (EU) 2020/1561 om midlertidig støtte til Ungarn i henhold til forordning (EU) 2020/672 til mindskelse af risiciene for arbejdsløshed i nødsituationen som følge af covid-19-udbruddet
         RÅDET FOR DEN EUROPÆISKE UNION HAR —
         under henvisning til traktaten om Den Europæiske Unions funktionsmåde,
         under henvisning til Rådets forordning (EU) 2020/672 af 19. maj 2020 om oprettelse af et europæisk instrument for midlertidig støtte til mindskelse af risiciene for arbejdsløshed i en nødsituation (SURE) som følge af covid-19-udbruddet (1), særlig artikel 6, stk. 1,
         under henvisning til forslag fra Europa-Kommissionen, og
         ud fra følgende betragtninger:
         
                     (1)
                  
                  
                     I forlængelse af en anmodning fra Ungarn af 6. august 2020 tildelte Rådet ved gennemførelsesafgørelse (EU) 2020/1561 (2) finansiel støtte til Ungarn i form af et lån på højst 504 330 000 EUR med en maksimal gennemsnitlig løbetid på 15 år med henblik på at supplere Ungarns nationale indsats for at imødegå virkningerne af covid-19-udbruddet og håndtere udbruddets socioøkonomiske konsekvenser for arbejdstagere og selvstændige.
                  
               
                     (2)
                  
                  
                     Lånet skulle anvendes af Ungarn til at finansiere foranstaltninger svarende til arbejdsfordelingsordninger samt sundhedsrelaterede foranstaltninger, jf. artikel 3 i gennemførelsesafgørelse (EU) 2020/1561.
                  
               
                     (3)
                  
                  
                     Covid-19-udbruddet har fastlåst en væsentlig del af arbejdsstyrken i Ungarn. Dette har gentagne gange ført til pludselige og kraftige stigninger i de offentlige udgifter i Ungarn med hensyn til en ny foranstaltning, nemlig en engangsordning for indkomststøtte til selvstændige i sektorer, der er berørt af beskyttelsesforanstaltninger og foranstaltninger som omhandlet i artikel 3, litra f), g), h), i) og j), i gennemførelsesafgørelse (EU) 2020/1561.
                  
               
                     (4)
                  
                  
                     Covid-19-udbruddet og de ekstraordinære foranstaltninger, som Ungarn har gennemført i 2020 og 2021 for at dæmme op for dette udbrud og de socioøkonomiske og sundhedsrelaterede konsekvenser heraf, havde og har stadig dramatisk indvirkning på de offentlige finanser. Ungarn havde ved udgangen af 2020 et offentligt underskud og en offentlig gæld på henholdsvis 8,0 % og 80,1 % af bruttonationalproduktet (BNP). Ifølge Kommissionens efterårsprognose 2021 forventes Ungarns offentlige underskud og offentlige gæld at falde til henholdsvis 7,5 % og 79,2 % af BNP i 2021, og dets BNP forventes at stige med 7,4 % i 2021.
                  
               
                     (5)
                  
                  
                     Den 1. december 2021 anmodede Ungarn om yderligere finansiel støtte fra Unionen på med et beløb på 147 140 000 EUR med henblik på yderligere at supplere dets nationale indsats i 2020 og 2021 for at imødegå virkningerne af covid-19-udbruddet og håndtere udbruddets socioøkonomiske konsekvenser for arbejdstagere og selvstændige, navnlig de foranstaltninger, der er omhandlet i betragtning 6-8.
                  
               
                     (6)
                  
                  
                     Ved »regeringens dekret nr. 485/2020. (XI. 10.)« (3) har Ungarn forlænget og ændret en række skatterelaterede foranstaltninger indtil nødsituationens ophør, jf. artikel 3, litra f), g), h) og j), i gennemførelsesafgørelse (EU) 2020/1561. Det lån, som Ungarn har anmodet om, har til formål at dække udgifter for perioden fra december 2020 til juni 2021. Dekretet indeholder den udtrykkelige betingelse, at støttemodtagerne skal opretholde ansættelseskontrakter, der var indgået på tidspunktet for dekretets ikrafttræden, og at sådanne kontrakter ikke må opsiges ved arbejdsgiverens varsel i de respektive foranstaltningers løbetid. Anvendelsesområdet hvad angår sektorer, der er støtteberettigede, er blevet ændret ved artikel 1 i »regeringens dekret nr. 571/2020. (XII. 9.)« (4), artikel 1 i »regeringens dekret nr. 638/2020. (XII. 22.)« (5), artikel 1 i »regeringens dekret nr. 105/2021. (III. 3.)« (6), artikel 1 i »regeringens dekret nr. 147/2021. (III. 27.)« (7) og artikel 1 i »regeringens dekret nr. 204/2021. (IV. 29.)« (8). For de sektorer, der er hårdest ramt af pandemien, har Ungarn indført en fritagelse for arbejdsgivere for indbetaling af socialsikringsbidrag og uddannelsesafgift, oprindeligt i perioden marts-december 2020, samt en nedsættelse af arbejdsgiverbidraget til rehabiliteringsordningen, oprindeligt i perioden marts-juni 2020. Ungarn har også indført en udelukkelse af personaleomkostninger fra skattegrundlaget for skatten for mindre virksomheder (»KIVA«), oprindeligt for perioden marts-juni 2020. For alle disse foranstaltninger er der kun anmodet om støtte til den del af de samlede udgifter (eller mistede indtægter), der vedrører virksomheder, der har nedsat eller afbrudt arbejdstiden, eller hvis ansatte er forblevet i beskæftigelse frem til de senest tilgængelige data. Eftersom disse foranstaltninger udgør mistede indtægter for staten, kan de anses for sidestillet med offentlige udgifter.
                  
               
                     (7)
                  
                  
                     Endvidere har Ungarn ved »regeringens dekret nr. 105/2021. (III. 3.)«, artikel 1 i »regeringens dekret nr. 147/2021. (III. 27.)« og artikel 1 i »regeringens dekret nr. 204/2021. (IV. 29.)« ændret ordningen med fritagelse for engangsskat for små virksomheder (»KATA«), jf. artikel 3, litra i), i gennemførelsesafgørelse (EU) 2020/1561, der oprindeligt blev indført for perioden marts-juni 2020 og forlænget for perioden marts-april 2021. Anmodningen vedrører kun den del af udgifterne, der vedrører støtte til selvstændige og enkeltmandsvirksomheder. Foranstaltningen kan betragtes som en foranstaltning svarende til en arbejdsfordelingsordning som omhandlet i forordning (EU) 2020/672, da den har til formål at beskytte selvstændige eller lignende kategorier af arbejdstagere mod nedgang i eller tab af indkomst.
                  
               
                     (8)
                  
                  
                     Ved »regeringens dekret nr. 310/2021. (VI. 7.) om kompensation til selvstændige« (9) har Ungarn også indført en ny engangsordning for indkomststøtte til selvstændige i sektorer, der er berørt af nedlukningsforanstaltninger, på betingelse af at de opretholder deres aktiviteter i mindst to måneder efter nødsituationens forventede ophør. Engangsbetalingen svarer til den garanterede månedlige mindsteløn (219 000 HUF). Støtteberettigelsesperioden slutter, når nødsituationen ophører. Ordningens målgruppe er enkeltmandsvirksomheder uden ansatte, som ikke er berettiget til støtte efter den sektorspecifikke lønordning Foranstaltningen kan betragtes som en foranstaltning svarende til en arbejdsfordelingsordning som omhandlet i forordning (EU) 2020/672, da den har til formål at beskytte selvstændige eller lignende kategorier af arbejdstagere mod nedgang i eller tab af indkomst.
                  
               
                     (9)
                  
                  
                     Ungarn opfylder de i artikel 3 i forordning (EU) 2020/672 nævnte betingelser for at anmode om finansiel støtte. Ungarn har forelagt Kommissionen passende dokumentation for, at de faktiske og planlagte offentlige udgifter pr. 1. februar 2020 er steget med 897 720 542 EUR som følge af de nationale foranstaltninger, der er truffet for at imødegå de socioøkonomiske virkninger af covid-19-udbruddet. Der er tale om en pludselig og kraftig stigning, fordi den er knyttet til både en ny foranstaltning og en forlængelse af eksisterende foranstaltninger, der er direkte knyttet til foranstaltninger svarende til arbejdsfordelingsordninger, som omfatter en betydelig del af virksomhederne og arbejdsstyrken i Ungarn. Ungarn har finansieret 113 740 000 EUR af det øgede udgiftsbeløb med midler fra Unionen. Ungarn har finansieret 132 510 542 EUR af det øgede beløb for offentlige udgifter med egne midler.
                  
               
                     (10)
                  
                  
                     Kommissionen har hørt Ungarn og bekræftet, at der er sket en pludselig og kraftig stigning i de faktiske og planlagte offentlige udgifter med direkte tilknytning til foranstaltninger svarende til arbejdsfordelingsordninger, som omhandlet i anmodningen af 1. december 2021, jf. artikel 6 i forordning (EU) 2020/672.
                  
               
                     (11)
                  
                  
                     Der bør derfor ydes finansiel støtte med henblik på at hjælpe Ungarn med at imødegå de socioøkonomiske virkninger af den alvorlige økonomiske forstyrrelse som følge af covid-19-udbruddet. Kommissionen bør træffe afgørelser vedrørende løbetid, størrelse og frigivelse af rater og trancher i et tæt samarbejde med de nationale myndigheder.
                  
               
                     (12)
                  
                  
                     Ungarn og Kommissionen bør tage hensyn til denne afgørelse i den låneaftale, der er omhandlet i artikel 8, stk. 2, i forordning (EU) 2020/672.
                  
               
                     (13)
                  
                  
                     Nærværende afgørelse bør ikke berøre udfaldet af eventuelle sager om forvridning af det indre marked, som indledes, navnlig i henhold til traktatens artikel 107 og 108. Den fritager heller ikke medlemsstaterne for i henhold til traktatens artikel 108 at underrette Kommissionen om eventuel statsstøtte.
                  
               
                     (14)
                  
                  
                     Ungarn bør regelmæssigt underrette Kommissionen om gennemførelsen af de planlagte offentlige udgifter, således at Kommissionen kan vurdere, i hvilket omfang Ungarn har afholdt disse udgifter.
                  
               
                     (15)
                  
                  
                     Afgørelsen om at yde finansiel støtte er blevet truffet under hensyntagen til Ungarns eksisterende og forventede behov samt anmodninger om finansiel støtte i henhold til forordning (EU) 2020/672, som andre medlemsstater allerede har indgivet eller planlagt at indgive, samtidig med at principperne om ligebehandling, solidaritet, proportionalitet og gennemsigtighed anvendes —
                  
               VEDTAGET DENNE AFGØRELSE:
         
            Artikel 1
            I gennemførelsesafgørelse (EU) 2020/1561 foretages følgende ændringer:
            
                        1)
                     
                     
                        I artikel 2 foretages følgende ændringer:
                        
                                    a)
                                 
                                 
                                    stk. 1 affattes således:
                                    
                                       »1.   Unionen stiller et lån på højst 651 470 000 EUR til rådighed for Ungarn. Lånet har en maksimal gennemsnitlig løbetid på 15 år.«
                                    
                                 
                              
                                    b)
                                 
                                 
                                    stk. 4 affattes således:
                                    
                                       »4.   Den første rate frigives under forbehold af, at den i artikel 8, stk. 2, i forordning (EU) 2020/672 omhandlede låneaftale træder i kraft. Eventuelle efterfølgende rater frigives i overensstemmelse med vilkårene i nævnte låneaftale eller, hvor det er relevant, på betingelse af ikrafttrædelsen af et tillæg hertil eller i overensstemmelse med en ændret låneaftale.«
                                    
                                 
                              
                  
                        2)
                     
                     
                        Artikel 3 affattes således:
                        
                           »Artikel 3
                           Ungarn kan finansiere følgende foranstaltninger:
                           
                                       a)
                                    
                                    
                                       midlertidig støtte til opgradering af indkvarteringsforholdene på turistdestinationerne for at opretholde den eksisterende arbejdsstyrke, jf. »regeringens beslutning 2080/2020 om den nationale boligudvikling«, for den del af udgifterne, der vedrører støtte til selvstændige og enkeltmandsvirksomheder
                                    
                                 
                                       b)
                                    
                                    
                                       midlertidig støtte til fødevareforarbejdende virksomheder, jf. »landbrugsministerens dekret nr. 25/2020. (VI. 22.)«, for den del af udgifterne, der vedrører støtte til selvstændige og enkeltmandsvirksomheder
                                    
                                 
                                       c)
                                    
                                    
                                       midlertidig støtte til gartnerivirksomheder, der beskæftiger sig med dyrkning af etårige afgrøder og planteformering, jf. »landbrugsministerens dekret nr. 26/2020. (VI. 22.)«, for den del af udgifterne, der vedrører støtte til selvstændige og enkeltmandsvirksomheder
                                    
                                 
                                       d)
                                    
                                    
                                       midlertidig støtte til fiskebrug, jf. »landbrugsministerens dekret nr. 30/2020. (VI. 22.)«, for den del af udgifterne, der vedrører støtte til selvstændige og enkeltmandsvirksomheder
                                    
                                 
                                       e)
                                    
                                    
                                       forlængelsen indtil den 30. juni 2020 af de børneydelser, der udløb i perioden med undtagelsestilstand, jf. »regeringens dekret nr. 59/2020. (III. 23.)« og artikel 71 i »lov LVIII af 2020«
                                    
                                 
                                       f)
                                    
                                    
                                       suspensionen af arbejdsgiverbetalte socialsikringsbidrag i visse sektorer, jf. artikel 4, litra a), i »regeringens dekret nr. 47/2020. (III. 18.)« (som ændret), for den del af udgifterne, der vedrører virksomheder, der har nedsat eller suspenderet arbejdstiden, eller hvis ansatte er forblevet i beskæftigelse, som forlænget og ændret
                                    
                                 
                                       g)
                                    
                                    
                                       fritagelse for arbejdsgiverbetalt uddannelsesafgift i visse sektorer, jf. artikel 4, litra a), i »regeringens dekret nr. 47/2020. (III. 18.)« (som ændret), for den del af udgifterne, der vedrører virksomheder, der har nedsat eller suspenderet arbejdstiden, eller hvis ansatte er forblevet i beskæftigelse, som forlænget og ændret
                                    
                                 
                                       h)
                                    
                                    
                                       nedsættelse af arbejdsgiverbidraget til rehabiliteringsordningen i visse sektorer, jf. artikel 4, litra a), i »regeringens dekret nr. 47/2020. (III. 18.)« (som ændret), for den del af udgifterne, der vedrører virksomheder, der har nedsat eller suspenderet arbejdstiden, eller hvis ansatte er forblevet i beskæftigelse, som forlænget og ændret
                                    
                                 
                                       i)
                                    
                                    
                                       en skattefritagelse for små skatteydere for engangsskatten (»KATA«) for små virksomheder i visse sektorer, jf. artikel 5 i »regeringens dekret nr. 47/2020. (III. 18.)« (som ændret), for den del af udgifterne, der vedrører støtte til selvstændige og enkeltmandsvirksomheder, som forlænget og ændret
                                    
                                 
                                       j)
                                    
                                    
                                       udelukkelse af personaleomkostninger fra skattegrundlaget for skatten for mindre virksomheder (»KIVA«) i visse sektorer, jf. »regeringens dekret nr. 47/2020. (III. 18.)« (som ændret), for den del af udgifterne, der vedrører virksomheder, der har nedsat eller suspenderet arbejdstiden, eller hvis ansatte er forblevet i beskæftigelse, som forlænget og ændret
                                    
                                 
                                       k)
                                    
                                    
                                       en engangsydelse til sundhedspersonale i anerkendelse af deres ekstraarbejde under pandemien, jf. »regeringens dekret nr. 275/2020. (VI. 12.)«
                                    
                                 
                                       l)
                                    
                                    
                                       omkostninger relateret til særforanstaltninger til at inddæmme pandemien, der er blevet indført i statsejede virksomheder
                                    
                                 
                                       m)
                                    
                                    
                                       omkostninger relateret til særforanstaltninger til at inddæmme pandemien og beskytte embedsmænds personlige sundhed, jf. »regeringens dekret nr. 250/2014. (X. 2.) om Generaldirektoratet for Offentlige Indkøb og Forsyning (KEF)«
                                    
                                 
                                       n)
                                    
                                    
                                       omkostninger relateret til infrastruktur og investering i hospitaler for at sikre et højt beskyttelsesniveau for sundhedspersonale og patienter, jf. »regeringens beslutning 1012/2020. (I. 31.) om nedsættelse af operativt personale«
                                    
                                 
                                       o)
                                    
                                    
                                       direkte omkostninger til personlige værnemidler og beskyttelsesudstyr på hospitalerne og andre sundhedsinstitutioner for at sikre et højt beskyttelsesniveau for sundhedspersonalet, jf. »regeringens beslutning 1012/2020. (I. 31.) om nedsættelse af operativt personale«
                                    
                                 
                                       p)
                                    
                                    
                                       en engangsordning for indkomststøtte til selvstændige i sektorer, der er berørt af beskyttelsesforanstaltninger, på betingelse af at de opretholder deres aktiviteter i mindst to måneder efter nødsituationens forventede ophør, jf. »regeringens dekret nr. 310/2021. (VI. 7.)«.«
                                    
                                 
                     
                  
                        3)
                     
                     
                        Artikel 4 affattes således:
                        
                           »Artikel 4
                           
                              1.   Ungarn underretter senest den 28. april 2021 og derefter hver sjette måned Kommissionen om afholdelsen af de planlagte offentlige udgifter, indtil alle de planlagte offentlige udgifter er blevet afholdt.
                           
                           
                              2.   Hvis foranstaltningerne i artikel 3 tager udgangspunkt i planlagte offentlige udgifter og er genstand for en gennemførelsesafgørelse om ændring af nærværende afgørelse, underretter Ungarn senest seks måneder efter datoen for vedtagelse af nævnte gennemførelsesafgørelse om ændring og derefter hver sjette måned Kommissionen om gennemførelsen af de planlagte offentlige udgifter, indtil den pågældende planlagte udgift er fuldt ud gennemført.«
                           
                        
                     
                  
         
            Artikel 2
            Denne afgørelse er rettet til Ungarn.
            Denne afgørelse får virkning på dagen for meddelelsen til adressaten.
         
         
            Udfærdiget i Bruxelles, den 25. januar 2022.
            
               
                  På Rådets vegne
               
               C. BEAUNE
               
                  Formand
               
            
         
         
            (1)  EUT L 159 af 20.5.2020, s. 1.
         
            (2)  Rådets gennemførelsesafgørelse (EU) 2020/1561 af 23. oktober 2020 om midlertidig støtte til Ungarn i henhold til forordning (EU) 2020/672 til mindskelse af risiciene for arbejdsløshed i nødsituationen som følge af covid-19-udbruddet (EUT L 357 af 27.10.2020, s. 24).
         
            (3)  Kundgjort i Ungarns lovtidende den 10. november 2020 (nr. 242), s. 7671.
         
            (4)  Kundgjort i Ungarns lovtidende den 9. december 2020 (nr. 273), s. 9076.
         
            (5)  Kundgjort i Ungarns lovtidende den 22. december 2020 (nr. 287), s. 10473.
         
            (6)  Kundgjort i Ungarns lovtidende den 5. marts 2021 (nr. 37), s. 1509.
         
            (7)  Kundgjort i Ungarns lovtidende den 27. marts 2021 (nr. 52), s. 2042.
         
            (8)  Kundgjort i Ungarns lovtidende den 29. april 2021 (nr. 73), s. 2676.
         
            (9)  Kundgjort i Ungarns lovtidende den 7. juni 2021 (nr. 104), s. 4469.